ຝຣັ່ງ ສະເໜີໃຫ້ ຂື້ນພາສີ ຄົນຮັ່ງມີ
ປະທານາທິບໍດີຝຣັ່ງ ທ່ານ Francoise Hollande ຮຽກຮ້ອງໃຫ້ມີການເກັບພາສີ 75 ເປີເຊັນ ໃນລະຍະສອງປີຕໍ່ໜ້າ ຕໍ່ພວກທີ່ມີລາຍໄດ້ ຫຼາຍກວ່າ 1 ລ້ານ 3 ແສນໂດລາ.
ລັດຖະບານສັງຄົມນິຍົມຊຸດໃໝ່ຂອງຝຣັ່ງກໍາລັງຮຽກຮ້ອງໃຫ້ມີ ການຂຶ້ນພາສີຕໍ່ພວກທີ່ຮັ່ງມີ ແລະບັນດາທຸລະກິດຂະໜາດໃຫຍ່ ທັງຫລາຍ ໃນຂະນະທີ່ລັດຖະ ບານພະຍາຍາມຕັດການຂາດດຸນ ງົບປະມານ ແລະເສີມຂະຫຍາຍເສດຖະກິດທີ່ຢູ່ໃນສະພາບຝືດ ເຄືອງນັ້ນ ຢູ່ໃນຮ່າງງົບປະມານການໃຊ້ຈ່າຍຄັ້ງທໍາອິດຂອງທ່ານນັ້ນ ປະທານາທິບໍດີ Francoise Hollande ໄດ້ສະເໜີໃຫ້ປະຢັດເງິນ 39 ພັນລ້ານໂດລາ ຊຶ່ງນຶ່ງສ່ວນສາມຈະເປັນການ ຕັດ ການໃຊ້ຈ່າຍຕ່າງໆລົງ ແລະສອງສ່ວນສາມ ຈາກ ການຂຶ້ນພາສີ ທ່ານໄດ້ຮຽກຮ້ອງໃຫ້ມີການເກັບພາສີ 75 ເປີເຊັນ ໃນລະຍະສອງປີຕໍ່ໜ້າ ຕໍ່ພວກທີ່ມີ ລາຍໄດ້ຫຼາຍກວ່າ 1 ລ້ານ 3 ແສນໂດລາ ນັກຕຳໜິຕິຕຽນກ່າວວ່າ ການພາສີສູງຂຶ້ນນັ້ນ ອາດຈະເປັນສັນຍານວ່າ ຝຣັ່ງບໍ່ ມັກຄົນທີ່ ຮັ່ງມີ ແຕ່ນາຍົກລັດຖະມົນຕີຝຣັ່ງ ທ່ານ Jean-Marie Ayrault ໄດ້ກ່າວປ້ອງກັນ ກ່ຽວ ກັບຄວາມທ່ຽງທໍາ ຂອງຂໍ້ສະເໜີງົບປະມານ ແລະກ່າວວ່າ ມັນເປັນການຕໍ່ສູ້ ບໍ່ຢາກມີ ໜີ້ສິນ ຝຣັ່ງ ແມ່ນຮອງຈາກເຢຍຣະມັນ ທີ່ມີເສດຖະກິດສູງລະດັບສອງຂອງບັນດາ 17 ປະເທດ ທີ່ໃຊ້ເງິນຢູໂຣ ແຕ່ເສດຖະກິດຂອງຝຣັ່ງໄດ້ຕົກຢູ່ໃນສະພາບບໍ່ໄປບໍ່ມາ ແລະອັດຕາການ ຫວ່າງງານແມ່ນສູງເປັນປະຫວັດການ ໃນລະຍະ 13 ປີ ຄືສູງກາຍ 10 ເປີເຊັນໃນເວລານີ້